**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. Mangler som er blitt anført: stikkordspreget *(2020-12)*

**Hudya** er et nordisk fintech[*klargjør*]-selskap som tilbyr en digital plattform for forenklet kjøp av tradisjonelle forbrukertjenester som strøm, telekom, forsikring og banktjenester. 

Selskapet teller 250 ansatte og har hovedkontor i Oslo, med datterselskaper i Norge, Sverige og Danmark. Selskapet tilbyr sine tjenester til forbrukere i alle de skandinaviske landene. Deres første produkt, Hudya Power, ble lansert i Norge i mars 2017. 

I juli 2019 annonserte Hudya og den norske fintech-bedriften Payr sine intensjoner om sammenslåing av de to selskapene.

I januar 2020 annonserte selskapet at det skulle gå på børs på Nasdaq First North i Stockholm, Sverige.

I juni 2020 hadde Hudya Group i Oslo tingrett meldt seg selv konkurs fire måneder etter børsnotering.

Tjenesten
---------

Hudya tilbyr en digital plattform for forbrukertjenester, inkludert strøm, telekom, forsikring og forbrukslån, hvor kundene har alle tjenestene tilgjengelige på den samme digitale plattformen.

I juni 2017 ble Hudya Power lansert i Sverige i samarbeid med Energi Försäljning Sverige.

I desember 2017 lanserte Hudya Hudya Power i Danmark, i samarbeid med Energi Denmark.

Hudya Forsikring ble lansert i Norge i november 2018, i samarbeid med Frende Forsikring.

Per januar 2020 har Hudya 60.000 kunder i Skandinavia.

Historie
--------

Hudya ble etablert i 2016 av Børge Leknes, Morten Kvam og Pål Lauvrak. I juni 2017 hentet Hudya 14 millioner kroner fra private investorer, inkludert Adolfsen Group.

Hudya har også mottatt tre millioner kroner fra Forskningsrådet.

I januar 2020 annonserte Hudya at selskapet skulle listes på den Stockholm-baserte børsen Nasdaq First North. I forbindelse med dette ble Hudya verdsatt til 400 millioner kroner før børsnotering.

Ole Morten Settevik er styreleder i Hudya.

Oppkjøp og sammenslåing med Payr
--------------------------------

Hudya Group følger en systematisk vekststrategi som inkluderer strategiske oppkjøp for å samle forbrukerorienterte tjenester og produkter på deres digitale plattform. Disse inkluderer:

* I august 2017 kjøpte Hudya det svenske callsenteret Gradén Mattsson (221 ansatte).
* Oppkjøpet av den norske låneformidleren Aconto AS og teleoperatøren Telipol i juli 2018. Med oppkjøpet av Telipol tok Hudya også over deres 15.000 kunder.
* Oppkjøp av svenske Conteo AB i april 2019, som et første skritt mot å tilby refinansiering i Sverige.
* Oppkjøpet av fintech-selskapet SEQR Group i Sverige i juni 2019. Dette ga Hudya tilgang til SEQR Groups fintech back-end infrastruktur.

I juli 2019 fusjonerte Hudya Group med det norske fintech-selskapet Payr, hvor administrerende direktør og medgründer i Payr, Espen Einn, gikk inn i ledergruppen i Hudya. Dette ble omtalt av flere norske medier, som rapporterte på deres ambisjon om å bygge en nordisk fintech-kjempe.

Netto verdi
-----------

I juli 2017 ble selskapet verdsatt til 140 millioner kroner.

Per januar 2020 er nettoverdien av selskapet 400 millioner kroner.

Referanser
----------

1. 1 2 3 4  Novac, Dragos. «Hudya raises NOK 14M, aims for IPO in a year after being founded.». *Nordic 9* **(engelsk)**. Besøkt 12. februar 2020.
2. 1 2  «Payr og Hudya slår seg sammen». *e24.no*. Besøkt 12. februar 2020.
3. 1 2 3  «Hudya henter 70 millioner til en prising på 401 millioner». *finansavisen.no* **(norsk)**. 17. januar 2020. Besøkt 12. februar 2020.
4. ↑  «Hudya er konkurs etter fire måneder på børs». *e24.no*. 25. juni 2020. Besøkt 5. september 2023.
5. ↑  «Norsk elutmanare tar in pengar – och lanserar i Sverige». *digital.di.se/*. 20. juli 2017. Besøkt 12. februar 2020.
6. ↑  «Nordisk start-up vil give danskerne billigere strøm: Her er fem råd til at undgå at betale for meget». *itreload.dk* **(dansk)**. Besøkt 12. februar 2020.
7. ↑  «If avvecklar förmedlarsamarbete – 39 sägs upp i Norrköping». *Sak & Liv* **(svensk)**. 26. februar 2018. Besøkt 12. februar 2020.
8. ↑  «Oslo-selskap har kjøpt to av de mest sentrale aktørene innen distribusjon av lån». *www.hegnar.no* **(norsk)**. 1. august 2018. Besøkt 12. februar 2020.
9. 1 2  Finstad, Øyvind (5. november 2018). «Ringrev satser på mobil- og telebransjen for femte gang». *www.dn.no*. Besøkt 12. februar 2020.
10. ↑  Johnsen, Frank. «Norske Hudya kjøper svensk fintech». *Computerworld* **(norsk)**. Besøkt 12. februar 2020.
11. ↑  Novac, Dragos. «Hudya acquired SEQR Group.». *Nordic 9* **(engelsk)**. Besøkt 12. februar 2020.
12. ↑  «Nordic fintechs Hudya and Payr to merge». *Finextra Research* **(engelsk)**. 18. juli 2019. Besøkt 12. februar 2020.